proxectonos/corpus_dominio_legal_administrativo_tmp huggingface dataset:
RESOLUCIÓN do 27 de setembro de 2022, da Dirección Xeral de Patrimonio Natural, pola que se publican os concellos e as entidades (asociacións e comunidades de montes veciñais en man común) beneficiarios das subvencións concedidas en virtude da Orde do 20 de xaneiro de 2022 pola que se aproban as bases e a convocatoria para a concesión, en réxime de concorrencia competitiva, de axudas para actuacións de concellos e entidades en reservas da biosfera de Galicia con cargo ao Plan de recuperación, transformación e resiliencia, financiado pola Unión Europea-NextGenerationEU, para os anos 2022 e 2023 (código de procedemento MT724B).
Consellería de Medio Ambiente, Territorio e Vivenda — III. Outras disposicións — 10/10/2022

De conformidade co establecido no artigo 15.1 da Lei 9/2007, do 13 de xuño, de subvencións de Galicia, publícanse as subvencións concedidas.
De acordo co anterior,
Publicar no
Diario Oficial de Galicia
as axudas concedidas en virtude da Orde do 20 de xaneiro de 2022 pola que se aproban as bases e a convocatoria para a concesión, en réxime de concorrencia competitiva, de axudas para actuacións de concellos e entidades en reservas da biosfera de Galicia con cargo ao Plan de recuperación, transformación e resiliencia, financiado pola Unión Europea-NextGenerationEU, para os anos 2022 e 2023 (código de procedemento MT724B).
A finalidade desta orde é promover a conservación e a xestión da biodiversidade e dos recursos naturais, o fomento do desenvolvemento sustentable e a mellora do patrimonio cultural nas reservas da biosfera de Galicia.
Esta subvención é financiada integramente pola Unión Europea a través dos fondos asignados á Xunta de Galicia para o financiamento de actuacións en reservas da biosfera con cargo ao PRTR, mediante o instrumento do Mecanismo de recuperación e resiliencia, aprobado polo Regulamento (UE) 2021/241 do Parlamento Europeo e do Consello, do 12 de febreiro de 2021, dentro do compoñente 4, Conservación e restauración de ecosistemas mariños e terrestres e a súa biodiversidade, liña de investimento I2 Conservación da biodiversidade terrestre e mariña. Aplicacións orzamentarias 08.03.541B.760.0 e 08.03.541B.781.1.
As contías e persoas beneficiarias por cada unha das liñas recóllense nos anexos I e II desta resolución.
As axudas aos concellos e entidades foron aprobadas pola Resolución da directora xeral de Patrimonio Natural dos días 8 de setembro de 2022 e 14 de setembro de 2022, respectivamente.
Santiago de Compostela, 27 de setembro de 2022
ORDE do 28 de setembro de 2022 pola que se fai pública a resolución da orde de convocatoria dos premios de excelencia académica ao alumnado de grao universitario oficial que obtivese as mellores cualificacións no curso 2020/21 nas universidades do Sistema universitario de Galicia.
Consellería de Cultura, Educación, Formación Profesional e Universidades — III. Outras disposicións — 10/10/2022

Mediante a Orde do 19 de abril de 2022, publicada no Diario Oficial de Galicia do 2 de maio de 2022, aprobáronse as bases e realizouse a convocatoria dos premios de excelencia académica ao alumnado de grao universitario oficial que obtivese as mellores cualificacións no curso 2020/21 nas universidades do Sistema universitario de Galicia.
De acordo co establecido no artigo 7 das bases da convocatoria, os premios outorgaranse de oficio por proposta das universidades do Sistema universitario de Galicia.
No punto terceiro do dito artigo establécese que as persoas propostas debían presentar obrigatoriamente a súa aceptación expresa por medios electrónicos utilizando para iso o anexo II da orde de convocatoria.
En consecuencia, de acordo co establecido no artigo 9 das bases da convocatoria, e atendendo ao informe proposta da Secretaría Xeral de Universidades,
Artigo 1
Conceder os premios de excelencia académica de grao universitario oficial ao alumnado que obtivese as mellores cualificacións no curso 2020/21, que se relaciona no anexo I desta orde, pola contía que en cada caso se sinala.
Artigo 2
O aboamento do premio farase mediante libramento único e directo na conta bancaria indicada polo/a alumno/a.
Artigo 3
As persoas beneficiarias deberán devolver o premio no caso de que se probe que foi outorgado indebidamente.
Artigo 4
Contra esta resolución, que esgota a vía administrativa, poderase interpor recurso potestativo de reposición perante o conselleiro de Cultura, Educación, Formación Profesional e Universidades, no prazo dun mes contado a partir do día seguinte ao da publicación da resolución no DOG, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben directamente o recurso contencioso-administrativo, perante a Sala do Contencioso-Administrativo do Tribunal Superior de Xustiza de Galicia, no prazo de dous meses, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 28 de setembro de 2022
RESOLUCIÓN do 23 de setembro de 2022, da Secretaría Xeral Técnica da Consellería de Medio Ambiente, Territorio e Vivenda, pola que se dá publicidade dos convenios de colaboración subscritos durante o segundo cuadrimestre do ano 2022.
Consellería de Medio Ambiente, Territorio e Vivenda — III. Outras disposicións — 10/10/2022

O artigo 15 da Lei 1/2016, do 18 de xaneiro, de transparencia e bo goberno (Diario Oficial de Galicia núm. 30, do 15 de febreiro), impón a cada consellería ou entidade da Xunta de Galicia a obriga de publicar no Diario Oficial de Galicia unha relación dos convenios subscritos no cuadrimestre anterior.
En consecuencia e para dar cumprimento a esa obriga,
Artigo 1
Dar publicidade da relación de convenios de colaboración subscritos pola Consellería de Medio Ambiente, Territorio e Vivenda durante o segundo cuadrimestre do ano 2022, que se incorpora como anexo I a esta resolución.
Artigo 2
Así mesmo, realízase a corrección de erros da Resolución do 12 de maio de 2022, da Secretaría Xeral Técnica da Consellería de Medio Ambiente, Territorio e Vivenda, pola que se dá publicidade dos convenios de colaboración subscritos por esta consellería durante o primeiro cuadrimestre do ano 2022 (DOG núm. 98, do 23 de maio), de xeito que se engade á listaxe anexa dos convenios de colaboración subscritos no primeiro cuadrimestre do ano 2022 por esta consellería o que se sinala no anexo II a esta resolución.
Santiago de Compostela, 23 de setembro de 2022
Corrección de erros da Resolución do 12 de maio de 2022, da Secretaría Xeral Técnica da Consellería de Medio Ambiente, Territorio e Vivenda, pola que se dá publicidade dos convenios de colaboración subscritos por esta consellería durante o primeiro cuadrimestre do ano 2022. Engádese á listaxe o convenio seguinte:
EXTRACTO da Orde do 9 de setembro de 2022 pola que se fai pública a ampliación do importe existente para a concesión das axudas para investimentos en pemes de transformación dos produtos pesqueiros e da acuicultura, cofinanciadas co Fondo Europeo Marítimo e de Pesca (FEMP), convocadas pola Orde do 15 de decembro de 2021.
Consellería do Mar — III. Outras disposicións — 19/09/2022

BDNS (Identif.): 601823.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Beneficiarias
Poderán ser beneficiarias das subvencións, sen prexuízo de reunir os demais requisitos establecidos nestas bases, as persoas físicas, xurídicas ou a pluralidade de persoas físicas que sexan peme do sector de transformación dos produtos pesqueiros e da acuicultura.
Segundo. Finalidade
A finalidade da presente orde é a de ampliar o crédito para contribuír ao financiamento dos investimentos destinados a pemes de transformación de produtos da pesca e da acuicultura.
Terceiro. Bases reguladoras
Orde do 15 de decembro de 2021 pola que se establecen as bases e se regula o procedemento tramitado como expediente anticipado de gasto para a concesión, en réxime de concorrencia competitiva, de axudas para investimentos en pemes de transformación dos produtos pesqueiros e da acuicultura, cofinanciadas co Fondo Europeo Marítimo e de Pesca (FEMP), e se convocan para o ano 2022.
Cuarto. Importe
Amplíase o importe da contía máxima das axudas que se van conceder ao abeiro da Orde do 15 de decembro de 2021 (DOG núm. 248, do 28 de decembro) para o exercicio orzamentario de 2022, na cantidade de 1.183.984,75 euros, con cargo á aplicación 15.02.723A.771.1 dos orzamentos xerais da Comunidade Autónoma de Galicia para o ano 2022.
Quinto. Prazo de presentación de solicitudes
A presente modificación non afecta o prazo establecido na referida Orde do 15 de decembro de 2021 para a presentación de solicitudes.
Santiago de Compostela, 9 de setembro de 2022
RESOLUCIÓN do 5 de setembro de 2022, da Secretaría Xeral Técnica da Consellería do Mar, pola que se dá publicidade dos convenios de colaboración subscritos no segundo cuadrimestre do ano 2022.
Consellería do Mar — III. Outras disposicións — 19/09/2022

O artigo 15 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro) impón a cada consellería da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Artigo único. Darlle publicidade á relación dos convenios subscritos pola Consellería do Mar, nos meses de maio, xuño, xullo e agosto de 2022, que se incorpora no anexo a esta resolución.
Santiago de Compostela, 5 de setembro de 2022
RESOLUCIÓN do 31 de agosto de 2022, da Dirección Xeral de Desenvolvemento Pesqueiro, pola que se dá publicidade das axudas concedidas ao abeiro da Orde do 27 de decembro de 2021 pola que se establecen as bases reguladoras para a concesión de axudas para proxectos ao abeiro das estratexias de desenvolvemento local participativo (EDLP), aprobadas aos grupos de acción local do sector pesqueiro para o desenvolvemento sustentable das zonas de pesca no marco do Fondo Europeo Marítimo e de Pesca 2014-2020, e se convocan as correspondentes ao ano 2022, tramitada como anticipado de gasto (Diario Oficial de Galicia número 18, do 27 de xaneiro de 2022).
Consellería do Mar — III. Outras disposicións — 19/09/2022

A Orde do 27 de decembro de 2021 (DOG núm. 18, do 27 de xaneiro de 2022) establece as bases reguladoras para a concesión de axudas para proxectos ao abeiro das estratexias de desenvolvemento local participativo (EDLP), aprobadas aos grupos de acción local do sector pesqueiro para o desenvolvemento sustentable das zonas de pesca no marco do Fondo Europeo Marítimo e de Pesca 2014-2020.
De conformidade co establecido no artigo 15.1 da Lei 9/2007, do 13 de xuño, de subvencións de Galicia, o artigo 34 da referida orde reguladora dispón que a Consellería do Mar publicará no Diario Oficial de Galicia, de conformidade co establecido no artigo 45 da Lei 39/2015, do 1 de outubro, do procedemento administrativo común, as axudas concedidas con suxeición a esta orde, e indicará o programa e crédito orzamentario a que se imputan, o beneficiario, a cantidade concedida e a finalidade da subvención.
En consecuencia,
Ordenar a publicación no Diario Oficial de Galicia das axudas concedidas, na convocatoria de 2022, con cargo ás aplicacións orzamentarias 15.03.723C.780.0 e 15.03.723C.770.0, para o financiamento de proxectos ao abeiro das estratexias de desenvolvemento local participativo (EDLP) aprobadas pola Consellería do Mar aos grupos de acción local do sector pesqueiro (GALP), cofinanciadas nun 85 % polo Fondo Europeo Marítimo e de Pesca.
Santiago de Compostela, 31 de agosto de 2022
RESOLUCIÓN do 31 de agosto de 2022, da Dirección Xeral de Desenvolvemento Pesqueiro, pola que se dá publicidade das axudas concedidas ao abeiro da Orde do 11 de xaneiro de 2022 pola que se establecen as bases reguladoras para a concesión de axudas, en réxime de concorrencia competitiva, a proxectos de cooperación interterritoriais e transnacionais dos grupos de acción local do sector pesqueiro (GALP), para o desenvolvemento sustentable das zonas de pesca no marco do Fondo Europeo Marítimo e de Pesca (FEMP) 2014-2020, ao abeiro das estratexias de desenvolvemento local participativo (EDLP), e se convocan as correspondentes ao ano 2022, tramitada como anticipado de gasto (código de procedemento PE155B).
Consellería do Mar — III. Outras disposicións — 19/09/2022

A Orde do 11 de xaneiro de 2022 (DOG núm. 24, do 4 de febreiro) establece as bases reguladoras para a concesión de axudas, en réxime de concorrencia competitiva, a proxectos de cooperación interterritoriais e transnacionais dos grupos de acción local do sector pesqueiro (GALP), para o desenvolvemento sustentable das zonas de pesca no marco do Fondo Europeo Marítimo e de Pesca (FEMP) 2014-2020.
De conformidade co establecido no artigo 15.1 da Lei 9/2007, do 13 de xuño, de subvencións de Galicia, «Os órganos administrativos concedentes publicarán no Diario Oficial de Galicia as subvencións concedidas, con expresión da convocatoria, o programa e o crédito orzamentario a que se imputen, beneficiario, cantidade concedida e finalidade ou finalidades da subvención».
En consecuencia,
Ordenar a publicación no Diario Oficial de Galicia das axudas concedidas, na convocatoria de 2022, con cargo á aplicación orzamentaria 15.03.723C.780.1 para o financiamento de proxectos de cooperación interterritoriais e transnacionais dos grupos de acción local do sector pesqueiro (GALP), ao abeiro das estratexias de desenvolvemento local participativo (EDLP) aprobadas pola Consellería do Mar aos grupos de acción local do sector pesqueiro, cofinanciadas nun 85 % polo FEMP.
Santiago de Compostela, 31 de agosto de 2022
ORDE do 9 de setembro de 2022 pola que se fai pública a ampliación do importe existente para a concesión das axudas para investimentos en pemes de transformación dos produtos pesqueiros e da acuicultura, cofinanciadas co Fondo Europeo Marítimo e de Pesca (FEMP), convocadas pola Orde do 15 de decembro de 2021.
Consellería do Mar — III. Outras disposicións — 19/09/2022

A Orde do 15 de decembro de 2021 pola que se establecen as bases e se regula o procedemento, tramitado como expediente anticipado de gasto, para a concesión en réxime de concorrencia competitiva de axudas para investimentos en pemes de transformación dos produtos pesqueiros e de acuicultura, cofinanciadas co Fondo Europeo Marítimo e de Pesca (FEMP), e se convocan para o ano 2022 (DOG núm. 248, do 28 de decembro), establece no seu artigo 4 o importe da contía máxima das axudas que ao abeiro dela poderán ser concedidas aos seus solicitantes.
Unha vez revisados os expedientes presentados ao abeiro da devandita orde, comprobouse que o importe total solicitado destas axudas superaba a existencia de crédito, o que faría imposible atender a demanda da totalidade das solicitudes presentadas.
O artigo 4.3 da Orde do 15 de decembro de 2021 autoriza esta ampliación cando di que o importe fixado na convocatoria, así como as aplicacións a que se impute, se poderá ampliar no caso de que exista crédito dispoñible derivado dunha xeración, ampliación ou incorporación de crédito, de remanentes doutras convocatorias ou, en calquera dos casos e coas condicións establecidas no número 2 do artigo 30 do Regulamento da Lei de subvencións de Galicia (Decreto 11/2009, do 8 de xaneiro), sen que iso dea lugar á apertura dun novo prazo de presentación de solicitudes, agás a indicación expresa en contrario na orde que se publique para o efecto.
Por todo o exposto e no uso das facultades que me foron conferidas,
Artigo único
Primeiro. Amplíase o importe da contía máxima das axudas que se van conceder ao abeiro da Orde do 15 de decembro de 2021 (DOG núm. 248, do 28 de decembro) para o exercicio orzamentario de 2022, na cantidade de 1.183.984,75 €, con cargo á aplicación 15.02.723A.771.1 dos orzamentos xerais da Comunidade Autónoma de Galicia para o ano 2022, polo que o crédito orzamentario total desta convocatoria ascende a 20.183.984,75 €.
Segundo. A presente modificación non afecta o prazo establecido na referida orde para a presentación de solicitudes.
Disposición derradeira única
A presente orde producirá efectos a partir do día seguinte ao da súa publicación no
Diario Oficial de Galicia.
Santiago de Compostela, 9 de setembro de 2022
CORRECCIÓN DE ERROS. Orde do 29 de xullo de 2022 de delegación de competencias nos órganos superiores e de dirección e nas xefaturas territoriais desta consellería.
Consellería de Cultura, Educación, Formación Profesional e Universidades — III. Outras disposicións — 19/09/2022

Advertidos erros na citada orde, publicada no
Diario Oficial de Galicia
, número 151, do 9 de agosto de 2022, cómpre efectuar as seguintes correccións:
Na páxina 43104, onde di:
«g) A resolución dos pagamentos anticipados previstos nos convenios de colaboración.
h) A resolución de autorización de sinatura dos convenios de colaboración».
Debe dicir:
«g) A resolución dos pagamentos anticipados previstos nos convenios.
h) A resolución de autorización de sinatura dos convenios».
RESOLUCIÓN do 8 de agosto de 2022 pola que se adxudican as axudas para a mellora da capacidade de innovación das empresas en Galicia (programa Innova peme), a través do financiamento das actividades integradas en plans de innovación, cuxa actividade se enmarca nas prioridades estratéxicas da RIS3, convocadas pola Resolución do 4 de abril de 2022 (Diario Oficial de Galicia número 73, do 18 de abril).
Axencia Galega de Innovación — III. Outras disposicións — 08/09/2022

Mediante a Resolución da Axencia Galega de Innovación do 4 de abril de 2022 (DOG nº 73, do 18 de abril) convocáronse as subvencións para a mellora da capacidade de innovación das empresas en Galicia, a través do financiamento das actividades integradas en plans de innovación enmarcados en prioridades estratéxicas da RIS3.
No seu artigo 23 regúlase a resolución e notificación destas axudas, unha vez que a Comisión de Selección establecida no artigo 20 seleccione as solicitudes admitidas e emita un informe no cal se concrete o resultado da avaliación efectuada e a contía da axuda proposta, conforme os criterios establecidos no artigo 21.
De acordo con isto, e atendendo ao informe elaborado na sesión do 26 de xullo de 2022 pola Comisión de Selección establecida no artigo 20 das bases da Resolución do 4 de abril de 2022, esta Axencia Galega de Innovación
1. Conceder as axudas para a mellora da capacidade de innovación das empresas en Galicia, a través do financiamento das actividades integradas en plans de innovación enmarcados en prioridades estratéxicas da RIS3, a todas as solicitudes que acadaron unha puntuación igual ou superior a 60 puntos que figuran como anexo I a esta proposta (ordenadas por número de expediente).
2. O importe total das axudas concedidas é 2.395.790,27 €, con cargo á aplicación orzamentaria que se recolle no seguinte cadro:
3. Denegar as solicitudes que acadaron unha puntuación igual ou superior a 60 puntos pero que, unha vez revisado o orzamento de conformidade cos artigos 8 e 9, non acadan o orzamento mínimo do artigo 7.1.b) (anexo II).
4. Denegar as solicitudes que acadaron unha puntuación inferior a 60 puntos, de conformidade co disposto no artigo 20.2 das bases reguladoras (anexo III).
5. A relación de solicitudes que non foron admitidas a trámite figura no anexo IV.
6. O pagamento destas axudas realizarase conforme o establecido no artigo 31 da resolución de convocatoria.
7. Para a xustificación da subvención deberá presentarse a documentación indicada nos artigos 29 e 30 da resolución de convocatoria, no prazo establecido no artigo 28 nos seus puntos 1 e 2.
8. Contra esta resolución, sen prexuízo de que os interesados poidan exercer calquera outro que consideren procedente, poderán interpoñer recurso de alzada no prazo dun mes desde o día seguinte ao da notificación da resolución, perante o presidente da Axencia Galega de Innovación, segundo o disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas.
Disposición derradeira
Esta resolución entrará en vigor o día seguinte ao da súa publicación no
Diario Oficial de Galicia
.
Santiago de Compostela, 8 de agosto de 2022
ORDE do 25 de agosto de 2022 pola que se extingue, de oficio, a autorización do centro privado Sagrada Familia, de Boiro, por cesamento das actividades docentes.
Consellería de Cultura, Educación, Formación Profesional e Universidades — III. Outras disposicións — 05/09/2022

Mediante a Orde ministerial do 10 de xaneiro de 1978, autorízase a apertura e funcionamento do centro privado (CPR) Sagrada Familia, de Boiro, para impartir ensinanzas de educación infantil.
A Dirección Xeral de Centros e Recursos Humanos incoa o expediente de extinción da autorización do centro docente, de conformidade co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e a Orde do 20 de setembro de 1995 que o desenvolve.
Por canto antecede, por proposta da Dirección Xeral de Centros e Recursos Humanos,
Artigo 1. Extinción da autorización
Extinguir, de oficio, por cesamento nas súas actividades docentes, a autorización do centro privado Sagrada Familia, de Boiro, código 15001461, con efectos do día seguinte ao da publicación desta orde no Diario Oficial de Galicia.
Artigo 2. Inscrición no Rexistro de Centros
A extinción da autorización dará lugar a correspondente inscrición no Rexistro de Centros da Comunidade Autónoma de Galicia.
Disposición derradeira primeira. Recursos
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes contado a partir do día seguinte ao da súa publicación no Diario Oficial de Galicia, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda. Entrada en vigor
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 25 de agosto de 2022
RESOLUCIÓN do 14 de xullo de 2022 pola que se convocan eleccións para a renovación dos órganos reitores das confrarías de pescadores de Galicia, incluídas as súas agrupacións sectoriais, e das súas federacións.
Consellería do Mar — III. Outras disposicións — 05/09/2022

De conformidade co disposto na Lei 11/2008, do 3 de decembro, de pesca de Galicia, na Lei 9/1993, do 8 de xullo, de confrarías de pescadores de Galicia, no Decreto 8/2014, do 16 de xaneiro, polo que se regulan as confrarías de pescadores de Galicia e as súas federacións, e no artigo 2 da Orde do 29 de abril de 2014, pola que se regulan as eleccións para a renovación dos órganos reitores de confrarías de pescadores de Galicia e das súas federacións, así como no Decreto 64/2018, do 7 de xuño (DOG nº 115, do 18 de xuño) polo que se modifican o Decreto 8/2014 e a Orde do 29 de abril de 2014,
Primeiro. Convocar eleccións para a renovación dos órganos reitores de todas as confrarías de pescadores de Galicia, das súas agrupacións sectoriais e das súas federacións provinciais e da Federación Galega de Confrarías de Pescadores, facendo constar:
1. As votacións terán lugar o día 29 de outubro de 2022.
2. As votacións comezarán ás 10.00 horas e os colexios electorais permanecerán abertos un mínimo de catro horas e un máximo de oito continuadas, segundo o plan electoral de cada confraría ratificado polo Servizo de Apoio e Relacións coas Organizacións Sectoriais.
3. Prazo para o exercicio do voto por correo:
a) O prazo de solicitude do voto por correo iniciarase o día seguinte ao da publicación do censo electoral definitivo e abranguerá ata a data de proclamación provisional das candidaturas.
b) O prazo límite para que a comisión electoral reciba os votos por correo finalizará vinte e catro horas antes das votacións.
4. As comisións e as mesas electorais empregarán o sistema de elaboración e comunicación electrónica de actas posto á disposición pola Consellería do Mar (Elecon). O/a secretario/a da comisión electoral e o/a da mesa electoral remitirán á xunta electoral as actas, nos prazos establecidos para cada caso na Orde do 29 de abril de 2014.
5. A sede da xunta electoral estará nas dependencias da Secretaría Xeral Técnica da Consellería do Mar, sita en San Caetano, s/n, 15781 Santiago de Compostela, co número de fax 981 54 61 38 e enderezo electrónico apoioconfrarias.mar@xunta.gal
Segundo. Durante o desenvolvemento do proceso electoral, os órganos reitores estarán en funcións e poderán realizar unicamente actos de simple trámite ou de xestión ordinaria; os seus mandatos concluirán coa toma de posesión dos membros dos órganos reitores electos, consonte o disposto no artigo 92.2 do Decreto 8/2014, do 16 de xaneiro, polo que se regulan as confrarías de pescadores de Galicia e as súas federacións.
Esta resolución entrará en vigor o mesmo día da súa publicación no
Diario Oficial de Galicia.
Santiago de Compostela, 14 de xullo de 2022
ORDE do 25 de agosto de 2022 pola que se extingue, de oficio, a autorización do centro privado Quelqum Formación Profesional, de Santiago de Compostela, por cesamento das actividades docentes.
Consellería de Cultura, Educación, Formación Profesional e Universidades — III. Outras disposicións — 05/09/2022

Mediante a Orde do 16 de marzo de 2017, publicada no DOG do 10 de abril, autorízase a apertura e funcionamento do centro privado (CPR) Quelqum Formación Profesional, de Santiago de Compostela, para impartir ensinanzas de ciclos formativos de formación profesional.
A Dirección Xeral de Centros e Recursos Humanos incoa o expediente de extinción da autorización do centro docente, de conformidade co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e a Orde do 20 de setembro de 1995 que o desenvolve.
Por canto antecede, por proposta da Dirección Xeral de Centros e Recursos Humanos,
Artigo 1. Extinción da autorización
Extinguir, de oficio, por cesamento nas súas actividades docentes, a autorización do centro privado Quelqum Formación Profesional, de Santiago de Compostela, código 15033061, con efectos do día seguinte ao da publicación desta orde no Diario Oficial de Galicia.
Artigo 2. Inscrición no Rexistro de Centros
A extinción da autorización dará lugar a correspondente inscrición no Rexistro de Centros da Comunidade Autónoma de Galicia.
Disposición derradeira primeira. Recursos
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes contado a partir do día seguinte ao da súa publicación no Diario Oficial de Galicia, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda. Entrada en vigor
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 25 de agosto de 2022
RESOLUCIÓN do 9 de setembro de 2022 pola que se dá publicidade dos convenios de colaboración subscritos no segundo cuadrimestre do ano 2022.
Augas de Galicia — III. Outras disposicións — 20/09/2022

O artigo 15 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro) establece que cada consellería ou entidade, deberá publicar cuadrimestralmente no Diario Oficial de Galicia unha relación dos convenios de colaboración asinados no cuadrimestre anterior.
Polo que antecede, en virtude das facultades que teño concedidas,
Facer pública a relación dos convenios subscritos por Augas de Galicia durante o segundo cuadrimestre do ano 2022, que se incorpora como anexo a esta resolución.
Santiago de Compostela, 9 de setembro de 2022
ORDE do 10 de agosto de 2022 pola que se resolve a adxudicación das axudas para a realización de actividades de formación en linguas estranxeiras no ano 2022, destinadas ao alumnado dos centros docentes sostidos con fondos públicos, en réxime de concorrencia competitiva.
Consellería de Cultura, Educación, Formación Profesional e Universidades — III. Outras disposicións — 05/09/2022

Cumpridos os trámites establecidos no artigo 16 da Orde desta consellería, do 11 de xaneiro de 2022, pola que se convocan axudas para a realización de actividades de formación en linguas estranxeiras no ano 2022, destinadas ao alumnado dos centros docentes sostidos con fondos públicos, en réxime de concorrencia competitiva, esta consellería, en cumprimento do establecido no artigo 19 da citada orde,
Adxudicar as axudas para realizar as actividades de formación en linguas estranxeiras no ano 2022 (1º Bacharelato. Inglés Canadá Integración) ao alumnado que se relaciona no anexo desta orde.
Non conceder as axudas para a realización do resto de actividades de formación en linguas estranxeiras previstas no ano 2022 (Inglés en Canadá, Inglés no Reino Unido, Francés en Francia, Portugués en Portugal), por causas alleas a esta consellería, por quedaren desertas as convocatorias abertas ás empresas para a prestación destes servizos.
Contra a resolución definitiva de adxudicación, que esgota a vía administrativa, as persoas interesadas poderán interpoñer recurso potestativo de reposición perante a persoa titular da Consellería de Cultura, Educación, Formación Profesional e Universidades, no prazo dun mes contado a partir do día seguinte ao da súa publicación no Diario Oficial de Galicia, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben directamente recurso contencioso-administrativo, no prazo de dous meses, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 10 de agosto de 2022
1º Bacharelato. Inglés Canadá Integración.
DECRETO 149/2022, do 1 de setembro, polo que se nomea director da Axencia para a Modernización Tecnolóxica de Galicia a Julián Cerviño Iglesia.
Consellería de Facenda e Administración Pública — II. Autoridades e persoal — 02/09/2022

En virtude do establecido no artigo 15.2 dos estatutos da Axencia para a Modernización Tecnolóxica de Galicia, aprobados polo Decreto 252/2011, do 15 de decembro; nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e no artigo 65 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do conselleiro de Facenda e Administración Pública e logo de deliberación do Consello da Xunta de Galicia na súa reunión do día un de setembro de dous mil vinte e dous,
NOMEO director da Axencia para a Modernización Tecnolóxica de Galicia a Julián Cerviño Iglesia.
Santiago de Compostela, un de setembro de dous mil vinte e dous
DECRETO 148/2022, do 1 de setembro, polo que se dispón que cese María del Mar Pereira Álvarez como directora da Axencia para a Modernización Tecnolóxica de Galicia.
Consellería de Facenda e Administración Pública — II. Autoridades e persoal — 02/09/2022

En virtude do establecido no artigo 15.2 dos estatutos da Axencia para a Modernización Tecnolóxica de Galicia, aprobados polo Decreto 252/2011, do 15 de decembro; nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e no artigo 65 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do conselleiro de Facenda e Administración Pública, e logo de deliberación do Consello da Xunta de Galicia, na súa reunión do día un de setembro de dous mil vinte e dous,
Que cese, por petición propia, María del Mar Pereira Álvarez como directora da Axencia para a Modernización Tecnolóxica de Galicia, agradecéndolle os servizos prestados.
Santiago de Compostela, un de setembro de dous mil vinte e dous
ORDE do 15 de setembro de 2022 pola que se dispón o nomeamento dun vogal do Consello de Administración da Autoridade Portuaria da Coruña.
Consellería do Mar — II. Autoridades e persoal — 16/09/2022

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que se deberán facer necesariamente por proposta das administracións públicas e organismos e entidades que aqueles representen.
O Acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída,
O nomeamento de Diego Calvo Pouso como vogal representante da Comunidade Autónoma de Galicia no Consello de Administración da Autoridade Portuaria da Coruña.
Santiago de Compostela, 15 de setembro de 2022
ORDE do 15 de setembro de 2022 pola que se dispón o cesamento dunha vogal do Consello de Administración da Autoridade Portuaria da Coruña.
Consellería do Mar — II. Autoridades e persoal — 16/09/2022

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O Acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída,
O cesamento de María del Mar Sánchez Sierra como vogal representante da Comunidade Autónoma de Galicia no Consello de Administración da Autoridade Portuaria da Coruña, agradecéndolle os servizos prestados.
Santiago de Compostela, 15 de setembro de 2022
RESOLUCIÓN do 5 de setembro de 2022 pola que se axustan as anualidades e se amplía o crédito inicial determinado na Resolución do 18 de novembro de 2021 pola que se establecen as bases reguladoras para a concesión de axudas, en réxime de concorrencia competitiva, ás comunidades de propietarios/as para a reparación, a rehabilitación e/ou a adaptación dos edificios de vivendas protexidas promovidos por este instituto, e se convocan para o ano 2022 (código de procedemento VI420A).
Instituto Galego da Vivenda e Solo — III. Outras disposicións — 13/09/2022

Antecedentes:
Primeiro. O 26 de novembro de 2021 publicouse no
Diario Oficial de Galicia
a Resolución do 18 de novembro de 2021 pola que se establecen as bases reguladoras para a concesión de axudas, en réxime de concorrencia competitiva, ás comunidades de propietarios/as para a reparación, a rehabilitación e/ou a adaptación dos edificios de vivendas protexidas promovidos polo Instituto Galego da Vivenda e Solo, e se convocan para o ano 2022 (código de procedemento VI420A).
Segundo. O ordinal trixésimo quinto da devandita resolución determina a aplicación orzamentaria e a repartición do crédito orzamentario en dúas anualidades, de xeito que o importe máximo destas subvencións se instrumentará financeiramente con cargo ao proxecto 2002 06712 e á aplicación 2022 08 81 451A 781.0 dos orzamentos do Instituto Galego da Vivenda e Solo, e a súa contía será de 1.000.000 euros, repartidos en 150.000 euros na anualidade 2022 e 850.000 euros na anualidade 2023.
Terceiro. O punto segundo do devandito ordinal prevé a posibilidade de que a persoa titular do Instituto Galego da Vivenda e Solo poida incrementar o crédito orzamentario sinalado para a convocatoria do ano 2022.
Cuarto. O prazo de presentación de solicitudes abriuse o 3 de xaneiro e pechouse o 4 de abril. Na actualidade estanse a tramitar as solicitudes presentadas conforme o previsto nas bases reguladoras.
Fundamentos de dereito:
Primero. O artigo 26.3 do Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia, prevé a posibilidade de modificar a distribución inicialmente aprobada nunha convocatoria de subvencións, supeditándoa unicamente á tramitación do correspondente reaxuste de anualidades no expediente de gasto.
Segundo. Así mesmo, o artigo 30.2 do Decreto 11/2009, do 8 de xaneiro, sinala que, excepcionalmente, a convocatoria poderá prever a posibilidade de ampliar o crédito cando o aumento veña derivado, entre outros supostos, da ampliación do crédito inicialmente previsto.
En virtude do anterior,
Reaxustar as anualidades previstas e, así mesmo, ampliar o crédito dispoñible da aplicación 08 81 451A 781.0 do proxecto 2002 06712, establecido no resolvo trixésimo quinto da citada resolución, que pasan a ter a seguinte distribución plurianual:
Santiago de Compostela, 5 de setembro de 2022
RESOLUCIÓN do 29 de xullo de 2022 pola que se resolve parcialmente o proceso de selección de persoal investigador, na modalidade de investigador distinguido, para beneficiarios dunha bolsa do Consello Europeo de Investigación (ERC), no marco do programa Oportunius (código de procedemento IN859A).
Axencia Galega de Innovación — III. Outras disposicións — 02/09/2022

A Axencia Galega de Innovación (Axencia), dada a súa condición de organismo público de investigación tal e como recolle a Lei 12/2014, do 22 de decembro, de medidas fiscais e administrativas, poderá contratar persoal investigador en réxime laboral mediante as modalidades contractuais recollidas na Lei 14/2011, do 1 de xuño, da ciencia, a tecnoloxía e a innovación.
Mediante a Resolución do 13 outubro de 2021 (DOG núm. 203, do 21 de outubro) anunciouse a convocatoria de dúas prazas de persoal investigador, conforme o establecido no Decreto 64/2016, do 26 de maio, polo que se regula o réxime de contratación de persoal investigador dotado cunha bolsa do ERC, no marco do programa para a xeración, captación, retención e recuperación de talento investigador en Galicia (programa Oportunius).
Finalizado o proceso de selección da praza número 1 correspondente ao dominio ERC Ciencias Físicas e Enxeñaría, de acordo co sinalado nos artigos 13 e seguintes da convocatoria, o tribunal elevou á Dirección da Axencia Galega de Innovación a proposta a favor do aspirante seleccionado.
Por todo iso, en virtude das atribucións do Decreto 50/2012, do 12 de xaneiro, polo que se crea a Axencia Galega de Innovación e se aproban os seus estatutos, esta dirección
Primeiro. Contratar como persoal laboral da Axencia Galega de Innovación, na modalidade de investigador distinguido, a persoa que se indica no anexo.
Segundo. Contra esta resolución cabe interpor recurso de alzada perante a Presidencia da Axencia Galega de Innovación no prazo dun mes contado desde o seguinte ao da súa publicación.
Santiago de Compostela, 29 de xullo de 2022
RESOLUCIÓN do 12 de agosto de 2022, da Dirección Xeral de Desenvolvemento Pesqueiro, pola que se dá publicidade das axudas concedidas ao abeiro da Orde do 5 de xaneiro de 2022 pola que se establecen as bases reguladoras xerais e a convocatoria para o ano 2022 para a concesión, en réxime de concorrencia competitiva, de axudas a proxectos de rexeneración que permitan mellorar a produtividade dos bancos marisqueiros con problemas de perda de produción e que contribúan a unha mellora da xestión e conservación sustentables dos recursos mariños, tramitada como anticipado de gasto (código de procedemento PE209H).
Consellería do Mar — III. Outras disposicións — 02/09/2022

De conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 17, punto 1.b), da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no Diario Oficial de Galicia as subvencións concedidas con expresión da convocatoria, o programa e o crédito orzamentario a que se imputen, beneficiario, cantidade concedida e finalidade ou finalidades da subvención.
En consecuencia,
Ordenar a publicación, no Diario Oficial de Galicia, das axudas concedidas con cargo á Orde do 5 de xaneiro de 2022 pola que se establecen as bases reguladoras xerais e a convocatoria para o ano 2022 para a concesión, en réxime de concorrencia competitiva, de axudas a proxectos de rexeneración que permitan mellorar a produtividade dos bancos marisqueiros con problemas de perda de produción e que contribúan a unha mellora da xestión e conservación sustentables dos recursos mariños, tramitada como anticipado de gasto (código de procedemento PE209H).
Santiago de Compostela, 12 de agosto de 2022
1. Finalidade: axudas a proxectos de rexeneración que permitan mellorar a produtividade dos bancos marisqueiros con problemas de perda de produción e que contribúan a unha mellora da xestión e conservación sustentables dos recursos mariños.
2. Financiamento: aplicación orzamentaria 15.03.723A.770.1, proxecto contable 2016.00293.
3. Beneficiarios e axudas concedidas:
RESOLUCIÓN do 11 de agosto de 2022, da Dirección Xeral de Desenvolvemento Pesqueiro, pola que se dá publicidade das axudas concedidas ao abeiro da Orde do 30 de decembro de 2021 pola que se establecen as bases reguladoras xerais e a convocatoria para o ano 2022 para a concesión, en réxime de concorrencia competitiva, de axudas a proxectos colectivos, financiados polo Fondo Europeo Marítimo e de Pesca (FEMP), para a conservación e restauración da biodiversidade e dos ecosistemas mariños no marco de actividades marisqueiras sustentables, tramitada como expediente anticipado de gasto (código de procedemento PE209B).
Consellería do Mar — III. Outras disposicións — 02/09/2022

De conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 17, punto 1.b), da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no Diario Oficial de Galicia as subvencións concedidas con expresión da convocatoria, o programa e o crédito orzamentario a que se imputen, beneficiario, cantidade concedida e finalidade ou finalidades da subvención.
En consecuencia,
Ordenar a publicación, no Diario Oficial de Galicia, das axudas concedidas con cargo á Orde do 30 de decembro de 2021 pola que se establecen as bases reguladoras xerais e a convocatoria para o ano 2022 para a concesión, en réxime de concorrencia competitiva, de axudas a proxectos colectivos, financiados polo Fondo Europeo Marítimo e de Pesca (FEMP), para a conservación e restauración da biodiversidade e dos ecosistemas mariños no marco de actividades marisqueiras sustentables, tramitada como expediente anticipado de gasto (código de procedemento PE209B).
Santiago de Compostela, 11 de agosto de 2022
1. Finalidade: axudas a proxectos colectivos que contribúan á conservación e restauración da biodiversidade e dos ecosistemas mariños no marco de actividades marisqueiras sustentables.
2. Financiamento: aplicación orzamentaria 15.03.723A.770.1, proxecto contable 2016.00293, cofinanciada nun 75 % polo Fondo Europeo Marítimo e de Pesca (FEMP) e nun 25 % pola Comunidade Autónoma.
3. Beneficiarios e axudas concedidas:
CORRECCIÓN DE ERROS. Resolución do 3 de decembro de 2021, da Dirección Xeral de Desenvolvemento Pesqueiro, pola que se dá publicidade das axudas concedidas ao abeiro da Orde do 29 de decembro de 2020 pola que se establecen as bases reguladoras xerais e a convocatoria para o ano 2021 para a concesión, en réxime de concorrencia competitiva, de axudas a proxectos de rexeneración que permitan mellorar a produtividade dos bancos marisqueiros con problemas de perda de produción e que contribúan a unha mellora da xestión e conservación sustentables dos recursos mariños, tramitada como anticipado de gasto (código de procedemento PE209H).
Consellería do Mar — III. Outras disposicións — 02/09/2022

Advertido erro na dita resolución, publicada no Diario Oficial de Galicia número 241, do venres 17 de decembro de 2021, cómpre facer a seguinte modificación na páxina 61872:
Onde di:
«1. Finalidade: axudas a proxectos colectivos que contribúan á conservación e restauración da biodiversidade e dos ecosistemas mariños no marco de actividades marisqueiras sustentables.
2. Financiamento: aplicación orzamentaria 15.03.723A.770.1, proxecto contable 201600293, cofinanciada nun 75 % polo Fondo Europeo Marítimo e de Pesca (FEMP) e o 25 % pola Comunidade Autónoma».
Debe dicir:
«1. Finalidade: axudas a proxectos de rexeneración que permitan mellorar a produtividade dos bancos marisqueiros con problemas de perda de produción e que contribúan a unha mellora da xestión e conservación sustentables dos recursos mariños.
2. Financiamento: aplicación orzamentaria 15.03.723A.770.1, proxecto contable 2016.00293».
RESOLUCIÓN do 5 de setembro de 2022 pola que se convoca un curso selectivo de acceso á escala técnica, categoría de intendente, dos corpos da Policía Local.
Academia Galega de Seguridade Pública — III. Outras disposicións — 16/09/2022

Dentro das actividades programadas para o ano 2022 e conforme as funcións atribuídas pola Lei 1/2007, do 15 de xaneiro, da Academia Galega de Seguridade Pública, e o establecido nos artigos 38 e 39 do Decreto 243/2008, do 16 de outubro, polo que se desenvolve a Lei 4/2007, do 20 de abril, de coordinación de policías locais, anúnciase a convocatoria dun curso selectivo para o acceso á categoría de intendente da Policía Local, conforme as seguintes bases:
Obxectivos:
Actualizar o alumnado na normativa vixente e de aplicación directa no traballo policial.
Desenvolver a súa capacidade de liderado, coñecendo os recursos dispoñibles para levar a cabo unha dirección de equipos eficaz e motivadora.
Aumenta a capacidade de comunicación.
Destinatarios/as:
Persoal dos corpos da Policía Local que superaron o proceso selectivo para a categoría de intendente principal e que non tivesen realizado este curso.
Inscrición:
A inscrición dos/das participantes será totalmente gratuíta.
Prazas:
Sen límite.
Solicitudes:
1. Os concellos deberán remitirlle un escrito á Academia Galega de Seguridade Pública en que soliciten a participación no curso da/das persoa/s que estean nesta situación, para poder efectuar a correspondente reserva de praza co fin de realizar o devandito curso.
2. O prazo para a remisión de escritos rematará o día 21 de setembro de 2022.
Duración e contido:
O curso ten unha duración de 250 horas. Unha vez feita a selección, a Agasp comunicaralle ao alumnado a data de inicio do curso e o seu horario.
Conforme o establecido nos artigos 38 e 39 do Decreto 243/2008, do 16 de outubro, polo que se desenvolve a Lei 4/2007, do 20 de abril, de coordinación de policías locais, a Academia homologaralle ao alumnado os cursos realizados cuxo programa, duración e contido o permitan.
O contido deste curso versará sobre xestión directiva, estratexias e técnicas de mando, dirección de equipos, desenvolvemento persoal e un módulo de actualización xurídica e normativa.
Certificado:
A Agasp emitiralle un informe ao concello correspondente en que certifique esta circunstancia, de xeito que se poida proceder ao nomeamento como funcionario de carreira e á toma de posesión como intendente do corpo da Policía Local.
Modificacións:
A Academia Galega de Seguridade Pública poderá modificar o desenvolvemento normal do curso para adaptalo ás necesidades da Administración e ás continxencias que poidan xurdir.
A Estrada, 5 de setembro de 2022